als_Latn dik_Latn sag_Latn
Loja që i ushtron sytë të bashkëpunojnë më mirë
Prindërit gjithmonë kanë qenë kundër video-lojërave dhe gjithmonë thonë që nuk janë të mira për asgjë. Por, loja e re e krijuar nga 'Ubisoft',dëshmon që megjithatë prindërit janë gabim.
Loja 'Dig Rush', e krijuar në bashkëpunim me 'Amblyotech Inc.' dhe e formuar në bazë të hulumtimit të oftalmologëve të Universitetit MekGill, është shumë më tepër se lojë. Ajo është e dizajnuar të ndihmojë në shërimin e amblioolisë, gjendje e njohur si syri përtac, ku njëri sy nuk punon sëbashku në bashkëpunim me syrin tjetër dhe trurin. Kjo gjendje është mjaft e rëndomtë, çdo 2 prej 100 fëmijëve vuajnë nga kjo.
Loja kërkon përdorim të syzeve 3D, mund të përshtatet niveli i ngjyrës së kuqe dhe të kaltër nëpërmjet një objektivi të syzeve. Me pështatjen e këtyre niveleve, syri që shikon mirë, detyrohet të bashkëpunojë me syrin e dobësuar.
Njëri prej trajtimeve tradicionale për këtë sëmundje është mbulimi i syrit të shëndoshë, me qëllim që syri i dobët të zhvillohet. Por, ekzistojnë disa probleme me këtë trajtim, si p.sh nëse njëri sy bllokohet, mund të ndodhë që truri të mos mësohet të interpretojë sinjalet e të dy syve njëkohësisht. Problem është edhe fakti që pjesa më e madhe e fëmijëve nuk duan të mbajnë copëz që e mbulon syrin e tyre.
Nga ana tjetër, jepuni fëmijëve një video-lojë të posaçme për përmirësimin e shikimint të tyre, ata definitivisht do ta ndjekin trajtimin.
als_Latn als_Latn als_Latn als_Latn als_Latn als_Latn